Lauttasaaren sillalla alkaa nyt suurremontti: Nopeusrajoitukset laskevat kolmeenkymppiin keskeisellä sisääntulotiellä, onkijoille lisätilaa

Siltaa pitkin voi kulkea koko remontin ajan, mutta sen valmistumiseen asti nopeusrajoitusta sillalla lasketaan 30 kilometriin tunnissa.

Osa Lauttasaaren sillan pohjoispuoliskosta suljetaan ennen viikonloppua. Sen jälkeen Lauttasaaren suuntaan on käytössä vain yksi autokaista. Pohjoispuolen kävely- ja pyörätie poistetaan käytöstä.

Liikennejärjestelyt johtuvat 50 vuotta vanhan sillan peruskorjauksesta, joka alkaa elokuussa. Remontti kestää vuoden 2020 syksyyn. Siltaa pitkin voi kulkea koko remontin ajan, mutta sen valmistumiseen asti nopeusrajoitusta sillalla lasketaan 30 kilometriin tunnissa.